"Kapital Bank"ın vəziyyəti məlum oldu - HESABAT - FED.az
"Kapital Bank" ASC bu ilin I yarısını 170,6 milyon manat xalis mənfəətlə başa vurub.
FED.az bankın maliyyə hesabatına istinadən xəbər verir ki, bu, ötən ilin eyni dövrünə nisbətən 2,3 dəfə çoxdur.
İlk yarım ildə bankın qeyri-faiz xərcləri də 30 miilüon manatdan çox artaraq 127,1 milyon manatı keçib. Gəlirləri kəskin artan bank işçilərinə xəsislik etməyib – ötən illə müqayisədə bankda maaşların həcmi 20 milyon manat və ya 40%-dən çox artaraq 50 milyon manatdan 70 milyon manata yüksəlib.
Bu ilin birinci rübündə bankın 75 milyon manata yaxın xalis mənfəəti olduğunu xatırlasaq, pandemiya dövrünə təsadüf edən ikinci rübdə «Kaapitalbank» təmiz 95 milyon manat qazanıb.
Hesabat dövründə "Kapital Bank"ın öhdəlikləri 32,2% artaraq 4 361,9 milyon manata, o cümlədən depozit portfeli 26,5% artaraq 3 625,8 milyon manata, balans kapitalı isə təxminən 40% artaraq 508,6 milyon manata çatıb.